વિધાનસભામાં ગુરુવારે પ્રશ્નોત્તરી દરમિયાન નર્મદા યોજનાની બાકી કામગીરી તથા સરકારી તંત્રમાં આઉટ સોર્સિંગથી કોન્ટ્રાક્ટ દ્વારા કરાતી ભરતીમાં ભ્રષ્ટાચાર-શોષણ થતાં હોવા અંગેની ચર્ચા વખતે શાસક પક્ષ અને વિપક્ષ તરફથી સામસામા આક્ષેપો ચાલ્યા હતા, જેમાં નાયબ મુખ્યમંત્રી નીતિન પટેલે જૂનો મુદ્દો દોહરાવતાં એવો આક્ષેપ કર્યો હતો કે, કેન્દ્રમાં કોંગ્રેસની સરકાર વખતે અહેમદ પટેલ તથા અન્યોએ કાવતરાં કરીને નર્મદા ડેમની ઊંચાઈ વધારવાની મંજૂરીની બાબત ૭-૭ વર્ષ સુધી લટકાવી રાખી ગુજરાતનો વિકાસ ના થાય એવા પ્રયત્નો કરેલા, તો બીજી તરફ વિરોધ પક્ષ કોંગ્રેસના નેતા પરેશ ધાનાણીએ એવો આક્ષેપ કર્યો હતો કે, રાજ્યમાં છેલ્લા ૧૫ વર્ષથી ૨૬ સરકારી વિભાગો, તમામ પ્રભાગો તથા ૧૯૨ જેટલા બોર્ડ-નિગમોમાં માત્ર ૩ આઉટસોર્સિંગ એજન્સીઓ દ્વારા કોન્ટ્રાક્ટથી સાડા છ લાખ કરતાં વધુ કર્મચારીઓ રખાય છે, જેમાં મોટો ભ્રષ્ટાચાર થાય છે અને કર્મચારીઓનું નર્યું શોષણ થાય છે.